इलाहाबाद हाईकोर्ट के दो न्यायमूर्तियों राजुल भार्गव व न्यायमूर्ति राहुल चतुर्वेदी को बार एसोसिएशन के पुस्तकालय हॉल में आयोजित समारोह में स्वागत किया गया. दोनों न्यायमूर्तिगण बार के सदस्य रहे हैं और बेन्च में आसीन है. कार्यक्रम की अध्यक्षता आई.के. चतुर्वेदी व संचालन महासचिव एसी तिवारी ने किया. दयाशंकर मिश्र ने न्यायमूर्तियों के समक्ष सुनवाई व्यवस्था की खामियों पर ध्यान आकृष्ट किया. दोनों न्यायमूर्तियों ने बार व बेन्च के बीच मधुर सम्बन्ध कायम रखने पर बल दिया. कार्यक्रम में आरएन ओझा, सुधीर दीक्षित, अफजल अहमद खां, संजीव कुमार सिंह, श्रीराम पांडेय, प्रशान्त सिंह, उत्तम कुमार बनर्जी, प्रशान्त सिंह सोम, नबी उल्लाह, कंचन सिंह, मुन्ना यादव आदि सभी पदाधिकारी मौजूद थे.